
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 10 

30 Ιανουάριου 2012 


ΝΟΜΟΣ ΥΠ’ ΑΡΙΘ. 4037 

Γ ια την προσαρμογή της ελληνικής νομοθεσίας προς τις 
διατάξεις της Οδηγίας 2005/35/ΕΚ του Ευρωπαϊκού 
Κοινοβουλίου και του Συμβουλίου της 7ης Σεπτεμβρί¬ 
ου 2005 σχετικά με τη ρύπανση από τα πλοία και τη 
θέσπιση κυρώσεων, περιλαμβανόμενων των ποινικών 
κυρώσεων, για αδικήματα ρύπανσης (ί255), η οποία 
τροποποιήθηκε με την Οδηγία 2009/123/ΕΚτου Ευ¬ 
ρωπαϊκού Κοινοβουλίου και του Συμβουλίου της 21ης 
Οκτωβρίου 2009 (5280) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΠΡΩΤΟ ΜΕΡΟΣ 

ΜΕΤΑΦΟΡΑ ΣΤΗΝ ΕΘΝΙΚΗ ΝΟΜΟΘΕΣΙΑ 
ΤΗΣ ΟΔΗΓΙΑΣ 2005/35/ΕΚ, ΟΠΩΣ ΤΡΟΠΟΠΟΙΗΘΗΚΕ 
ΜΕ ΤΗΝ ΟΔΗΓΙΑ 2009/123/ΕΚ 

Άρθρο 1 
Αντικείμενο 

Με τις διατάξεις του παρόντος εναρμονίζεται το εθνι¬ 
κό δίκαιο προς τις διατάξεις της Οδηγίας 2005/35/ΕΚ 
του Ευρωπαϊκού Κοινοβουλίου και του Συμβουλίου της 
7ης Σεπτεμβρίου 2005 σχετικά με τη ρύπανση από τα 
πλοία και τη θέσπιση κυρώσεων, περιλαμβανομένων των 
ποινικών κυρώσεων, για αδικήματα ρύπανσης (1255), η 
οποία τροποποιήθηκε με την Οδηγία 2009/123/ΕΚ του 
Ευρωπαϊκού Κοινοβουλίου και του Συμβουλίου της 21ης 
Οκτωβρίου 2009 (1280) και θεσπίζονται αποτρεπτικές, 
αποτελεσματικές και αναλογικές ποινικές και διοικητικές 
κυρώσεις, όταν προκαλείται ή ενδέχεται να προκληθεί 
ρύπανση ή υποβάθμιση του θαλάσσιου περιβάλλοντος, 
προκειμένου να διασφαλιστεί η αποτελεσματική ποινική 
προστασία του. 

Άρθρο 2 

Ορισμοί 

(Άρθρα 2, 3 παρ. 2 Οδηγίας 2005/35/ΕΚ, 
άρθρο 1 παρ. 3 Οδηγίας 2009/123/ΕΚ) 

Για την εφαρμογή του παρόντος: 

1. Ως «ΜαΓροΙ 73/78» νοούνται η διεθνής σύμβαση του 
1973 για την πρόληψη της ρύπανσης από πλοία και το 
πρωτόκολλο του 1978 στην ενημερωμένη τους έκδοση 


(κυρωτικός νόμος 1269/1982, Α' 89) με τις τροποποιή¬ 
σεις των Παραρτημάτων του πρωτοκόλλου [ν. 3104/2003 
(Α' 208), προεδρικά διατάγματα 167/1986 (Α' 163), 404/1986 
(Α' 182), 417/1986 (Α' 195), 254/1989 (Α' 120), 288/1992 
(Α' 147), 46/1993 (Α'17), 361/1996 (Α' 233), 312/2003 
(Α' 264), 400/1996 (Α' 268), 54/1999 (Α' 53), 128/2000 
(Α' 112), 206/2000 (Α' 186), 114/2006 (Α' 112), 21/2007 (Α' 19), 
124/2010 (Α' 201) και 14/2011 (Α' 29), υ.α. 2431.02/05 ΕΞ- 
ΕΜΠ.ΝΑΥΤ. (Β' 331), υ.α. 2431.06.1/03/05 ΕΞ-ΕΜΠ. ΝΑΥΤ. 
(Β' 644), υ.α. ΕΞ-ΕΜΠ.ΝΑΥΤ.2431.02.1/02/07 (Α' 197), υ.α. 
ΕΞ.-ΠΡΟΣΤ.ΠΟΛ. 2431.02.1/05/2010 (Β' 1477)]. 

2. Ως «ρυπογόνες ουσίες» νοούνται οι ουσίες που 
ορίζονται στα Παραρτήματα I (πετρέλαιο) και II (επι¬ 
βλαβείς υγρές ουσίες που μεταφέρονται χύδην) της 
ΜαΓροΙ 73/78. 

3. Ως «απόρριψη» νοείται κάθε έκλυση από πλοίο, όπως 
ορίζεται στο άρθρο 2 της ΜαιροΙ 73/78. 

4. Ως «πλοίο» νοείται το ποντοπόρο σκάφος, ανε¬ 
ξαρτήτως σημαίας, οποιουδήποτε τύπου, το οποίο 
λειτουργεί εντός του θαλάσσιου περιβάλλοντος, περι- 
λαμβανομένων των υδροπτερύγων, των αερόστρωμνων 
σκαφών, των καταδυτικών σκαφών και των πλωτών ναυ¬ 
πηγημάτων. 

Εξαιρούνται τα πολεμικά πλοία, τα βοηθητικά πλοία 
του πολεμικού ναυτικού ή άλλα πλοία κρατικής ιδιο¬ 
κτησίας ή κρατικής εκμετάλλευσης, τα οποία χρησι¬ 
μοποιούνται, προσωρινώς, μόνο για κρατικούς και μη 
εμπορικούς σκοπούς. 

5. Ως «νομικό πρόσωπο» νοείται κάθε οντότητα με 
νομική προσωπικότητα, πλην των ίδιων των κρατών ή 
δημόσιων φορέων κατά την άσκηση κρατικής εξουσίας 
ή δημόσιων διεθνών οργανισμών. 

Άρθρο 3 

Πεδίο εφαρμογής 
(Άρθρο 3 Οδηγίας 2005/35/ΕΚ) 

Ο παρών νόμος εφαρμόζεται, σύμφωνα με το διεθνές 
δίκαιο, σε απορρίψεις ρυπογόνων ουσιών: 

α) στα εσωτερικά ύδατα κράτους - μέλους, συμπερι¬ 
λαμβανομένων των λιμένων, κατά το βαθμό που εφαρ¬ 
μόζεται το καθεστώς ΜαΓροΙ' 

β) στα χωρικά ύδατα κράτους - μέλους· 

γ) στα στενά που χρησιμοποιούνται για τη διεθνή 
ναυσιπλοΐα και υπόκεινται στο καθεστώς του πλου δι¬ 
έλευσης, όπως ορίζεται από το Μέρος III τμήμα 2 της 

Σύμβασης των Ηνωμένων Εθνών του 1982 για το Δίκαιο 
της Θάλασσας, εφόσον τα στενά αυτά τελούν υπό τη 
δικαιοδοσία κράτους - μέλους· 
δ) στην αποκλειστική οικονομική ζώνη ή σε αντίστοιχη 
ζώνη κράτους - μέλους, που έχει καθορισθεί σύμφωνα 
με το διεθνές δίκαιο και 
ε) στην ανοικτή θάλασσα. 

Άρθρο 4 
Εξαιρέσεις 

(Άρθρο 5 Οδηγίας 2005/35/ΕΚ, 
άρθρο 1 παρ. 4 Οδηγίας 2009/123/ΕΚ) 

1. Η απόρριψη ρυπογόνων ουσιών σε οποιαδήποτε 
από τις περιοχές της παραγράφου 1 του άρθρου 3, δεν 
θεωρείται παράβαση εφόσον πληροί τους όρους των 
κανονισμών 15, 34, 4.1 ή 4.3 του Παραρτήματος I ή των 
κανονισμών 13, 3.1.1 ή 3.1.3 του Παραρτήματος II της 
ΜαφοΙ 73/78. 

2. Η απόρριψη ρυπογόνων ουσιών στις περιοχές των 
περιπτώσεων γ', δ', και ε' της παραγράφου 1 του άρθρου 
3 δεν θεωρείται παράβαση του πλοιοκτήτη, του πλοιάρ¬ 
χου ή του πληρώματος, εφόσον πληροί τους όρους του 
κανονισμού 4.2 του Παραρτήματος I ή του κανονισμού 
3.1.2 του Παραρτήματος II της ΜαιροΙ 73/78. 

ΔΕΥΤΕΡΟ ΜΕΡΟΣ 

ΜΕΤΡΑ ΣΥΜΜΟΡΦΩΣΗΣ ΠΡΟΣ ΤΙΣ ΔΙΑΤΑΞΕΙΣ 
ΤΗΣ ΟΔΗΓΙΑΣ 

Άρθρο 5 
Δικαιοδοσία 

1. Τα ελληνικά δικαστήρια έχουν δικαιοδοσία για τα 
εγκλήματα του νόμου αυτού, που τελέστηκαν: 

α) στα εσωτερικά ύδατα κράτους - μέλους, στα οποία 
περιλαμβάνονται και οι λιμένες, εκτός αν πρόκειται για 
πλοία με ξένη σημαία, οπότε περιλαμβάνονται μόνο οι 
ελληνικοί λιμένες, στους οποίους τα πλοία αυτά κα¬ 
ταπλέουν, 

β) στα χωρικά ύδατα κράτους - μέλους, 
γ) στα στενά που χρησιμοποιούνται για τη διεθνή ναυ¬ 
σιπλοΐα και υπόκεινται στο καθεστώς του πλου διέλευ¬ 
σης, όπως ορίζεται από το Μέρος III τμήμα 2 της Σύμ¬ 
βασης των Ηνωμένων Εθνών του 1982 για το Δίκαιο της 
Θάλασσας (κυρωτικός νόμος 2321/1995), εφόσον τα στενά 
αυτά τελούν υπό τη δικαιοδοσία κράτους - μέλους, 
δ) στην αποκλειστική οικονομική ζώνη ή σε αντίστοιχη 
ζώνη κράτους - μέλους, που έχει καθοριστεί σύμφωνα 
με το διεθνές δίκαιο και 
ε) στην ανοικτή θάλασσα. 

2. Τα προβλεπόμενα από τον παρόντα νόμο εγκλή¬ 
ματα διώκονται αυτεπαγγέλτως, οπουδήποτε και αν 
τελέστηκαν. 

3. Εφόσον δεν θεμελιώνεται τοπική αρμοδιότητα άλ¬ 
λου ελληνικού δικαστηρίου, τοπικώς αρμόδια είναι τα 
δικαστήρια του Πειραιά. 

Άρθρο 6 

Ποινικά αδικήματα 

(Άρθρα 4, 5α και 8α Οδηγίας 2005/35/ΕΚ, 
άρθρο 1 παράγραφοι 4, 5 και 7 Οδηγίας 2009/123/ΕΚ) 

1. Η απόρριψη ρυπογόνων ουσιών από πλοίο σε οποια¬ 
δήποτε από τις περιοχές του άρθρου 3, από την οποία 
προκαλείται υποβάθμιση της ποιότητας του θαλάσσιου 
ύδατος τιμωρείται: 


α) με κάθειρξη μέχρι δέκα ετών και χρηματική ποι¬ 
νή από τρεις χιλιάδες (3.000) έως τριακόσιες χιλιάδες 
(300.000) ευρώ αν, εξαιτίας της σοβαρότητας της υπο- 
βάθμισης, δημιουργείται κίνδυνος θανάτου ή βαριάς 
σωματικής βλάβης ή ευρεία οικολογική διατάραξη ή 
καταστροφή, 

β) με φυλάκιση τουλάχιστον ενός έτους και χρηματική 
ποινή από χίλια πεντακόσια (1.500) έως πενήντα χιλιάδες 
(50.000) ευρώ στις υπόλοιπες περιπτώσεις. 

2. Όποιος από αμέλεια έγινε υπαίτιος: 

α) της πράξης της περίπτωσης α' της παραγράφου 
1, τιμωρείται με φυλάκιση τουλάχιστον έξι μηνών και 
χρηματική ποινή από χίλια (1.000) έως δεκαπέντε χι¬ 
λιάδες (15.000) ευρώ, 

β) της πράξης της περίπτωσης β' της παραγράφου 1, 
τιμωρείται με φυλάκιση τουλάχιστον τριών μηνών και 
χρηματική ποινή από διακόσια (200) έως τρεις χιλιάδες 
(3.000) ευρώ. 

3. Επαναλαμβανόμενες μικρής σημασίας απορρίψεις, 
οι οποίες, όχι μεμονωμένα αλλά σε συνδυασμό μεταξύ 
τους και εν όψει της τοπικής και χρονικής ενότητας, 
επιφέρουν υποβάθμιση της ποιότητας του θαλάσσιου 
ύδατος, τιμωρούνται με ποινή φυλάκισης τουλάχιστον 
έξι μηνών και χρηματική ποινή από χίλια (1.000) έως 
δεκαπέντε χιλιάδες (15.000) ευρώ. 

4. Όποιος από αμέλεια έγινε υπαίτιος της πράξης της 
παραγράφου 3 τιμωρείται με ποινή φυλάκισης τουλά¬ 
χιστον τριών μηνών και χρηματική ποινή από διακόσια 
(200) έως τρεις χιλιάδες (3.000) ευρώ. 

5. Όποιος με οποιονδήποτε τρόπο συμβάλλει, χωρίς να 
μπορεί να χαρακτηριστεί ως συμμέτοχος, στην τέλεση 
των εγκλημάτων των παραγράφων 1 και 3, τιμωρείται 
με τις αντίστοιχες ποινές, μειωμένες κατά το άρθρο 83 
του Ποινικού Κώδικα. 

6. Αν ο δράστης των παραβάσεων των προηγούμενων 
παραγράφων περιορίσει ο ίδιος ουσιωδώς ή συντελέσει, 
με έγκαιρη αναγγελία προς την αρχή, στην ουσιώδη 
μείωση των αρνητικών επιπτώσεων της ρύπανσης ή της 
υποβάθμισης της ποιότητας του θαλάσσιου ύδατος, που 
προκάλεσε η ενέργεια ή η παράλειψή του, το δικαστήριο 
μπορεί να του επιβάλει ποινή μειωμένη, σύμφωνα με 
το άρθρο 83 του Ποινικού Κώδικα ή να τον απαλλάξει 
από κάθε ποινή. 

7. Οι διατάξεις των παραγράφων 2 και 4 δεν εφαρμό¬ 
ζονται σε περίπτωση ελαφρός ασυνείδητης αμέλειας. 

Άρθρο 7 

Νομικά πρόσωπα 
(Άρθρο 8γ Οδηγίας 2005/35/ΕΚ, 
άρθρο 1 παρ. 7 Οδηγίας 2009/123/ΕΚ) 

Ι.Όταν εξετάζεται ευθύνη νομικού προσώπου, υπεύθυ¬ 
νοι για την τήρηση των σχετικών με την αποφυγή της 
θαλάσσιας ρύπανσης διατάξεων θεωρούνται, επί προ¬ 
σωπικών εταιρειών, εταιρειών περιορισμένης ευθύνης 
και συνεταιρισμών, οι διαχειριστές και επί ανωνύμων 
εταιρειών, ναυτικών εταιρειών και ναυτικών εταιρειών 
πλοίων αναψυχής (ΝΕΠΑ), τα μέλη του διοικούντος ορ¬ 
γάνου και τα πρόσωπα που ασκούν έλεγχο επί της 
εταιρείας. 

2.Ένα φυσικό ή νομικό πρόσωπο θεωρείται ότι ασκεί 
έλεγχο επί της εταιρείας, εάν συντρέχει μία από τις πε¬ 
ριπτώσεις της παρ. 5 του άρθρου 42ε του κ.ν. 2190/1920 
(Α' 37). 

3. Τα φυσικά πρόσωπα της παραγράφου 1 ευθύνονται 
εις ολόκληρον με το οικείο νομικό πρόσωπο για την 
καταβολή των προστίμων που επιβάλλονται σύμφωνα 
με το άρθρο 8. 

Άρθρο 8 

Διοικητικές κυρώσεις 
(Άρθρα 8, 8β και 8γ Οδηγίας 2005/35/ΕΚ, 
άρθρο 1 παρ. 7 Οδηγίας 2009/123/ΕΚ) 

1. Οι υπαίτιοι υποβάθμισης του θαλάσσιου ύδατος στο 
πλαίσιο εφαρμογής του παρόντος νόμου τιμωρούνται με 
απόφαση της αρμόδιας Αρχής, με διοικητικό πρόστιμο 
μέχρι εξήντα χιλιάδες (60.000) ευρώ. 

2. Σε περίπτωση σοβαρής υποβάθμισης του θαλάσ¬ 
σιου ύδατος επιβάλλεται πρόστιμο από εξήντα χιλιά¬ 
δες (60.000) μέχρι ένα εκατομμύριο διακόσιες χιλιάδες 
(1.200.000) ευρώ με απόφαση των Υπουργών Ανάπτυξης, 
Ανταγωνιστικότητας και Ναυτιλίας και Προστασίας του 
Πολίτη. 

3. Μετά τη σύνταξη της σχετικής βεβαίωσης παρά¬ 
βασης, μπορεί να απαγορευθεί ο απόπλους του πλοίου 
μέχρι να καταβληθεί το πρόστιμο ή να κατατεθεί στην 
αρμόδια Αρχή ισόποση εγγυητική επιστολή τράπεζας, 
που λειτουργεί στην Ελλάδα. 

4. Η προσφυγή κατά της απόφασης επιβολής του 
προστίμου ασκείται σύμφωνα με τις διατάξεις του Κώ¬ 
δικα Διοικητικής Δικονομίας (ν. 2717/1999, Α' 97), όπως 
ισχύουν κάθε φορά. 

5. Αν οι υπαίτιοι είναι Έλληνες ναυτικοί, υπόκεινται 
και σε πειθαρχική δίωξη κατά τις διατάξεις του Μέρους 
ΠΕΜΠΤΟΥ, ιδίως των άρθρων 245, 248, 249, 253 επ. του 
ν.δ. 187/1973 «Περί Κώδικος Δημοσίου Ναυτικού Δικαίου» 
(Α' 261), τιμωρούμενοι με προσωρινή στέρηση άσκησης 
του ναυτικού επαγγέλματος. 

6. Με πρόστιμο μέχρι πεντακόσιες χιλιάδες (500.000) 
ευρώ τιμωρούνται επίσης τα νομικά πρόσωπα όταν το 
έγκλημα διαπράττεται προς όφελος τους: 

α) είτε από φυσικό πρόσωπο που ενεργεί ατομικά ή 
ως μέλος οργάνου του νομικού προσώπου και το οποίο 
έχει αρμοδιότητα εκπροσώπησης του νομικού προσώ¬ 
που ή εξουσία λήψης εταιρικών αποφάσεων ή εξουσία 
άσκησης ελέγχου εντός του νομικού προσώπου, 

β) είτε από φυσικό πρόσωπο που τελεί υπό την εξου¬ 
σία του νομικού προσώπου, εφόσον η τέλεση του εγκλή¬ 
ματος έγινε δυνατή εξαιτίας της έλλειψης εποπτείας ή 
ελέγχου από τα πρόσωπα της περίπτωσης α'. 

7. Οι παραπάνω κυρώσεις επιβάλλονται αθροιστικά 
με τις ποινικές κυρώσεις. 

8. Με προεδρικά διατάγματα, που εκδίδονται μετά από 
πρόταση των Υπουργών Ανάπτυξης, Ανταγωνιστικότη¬ 
τας και Ναυτιλίας, Περιβάλλοντος, Ενέργειας και Κλι¬ 
ματικής Αλλαγής, Δικαιοσύνης, Διαφάνειας και Ανθρω¬ 
πίνων Δικαιωμάτων και Προστασίας του Πολίτη μπορεί 
να αυξάνονται τα ανώτατα όρια των προστίμων. 

9. Ως αρμόδιες αρχές για την εφαρμογή του άρθρου 
αυτού, νοούνται οι Λιμενικές Αρχές της χώρας (Κεντρικά 
Λιμεναρχεία, Λιμεναρχεία και Υπολιμεναρχεία). 

10. Κατά τα λοιπά, εφαρμόζονται, όπως ισχύουν κάθε 
φορά, οι διατάξεις του ν. 743/1977(Α' 319), που κωδικο- 
ποιήθηκε με το π.δ. 55/1998 (Α' 58). 


ΤΡΙΤΟ ΜΕΡΟΣ 
ΑΛΛΕΣ ΔΙΑΤΑΞΕΙΣ 

Άρθρο 9 

Τα ελληνικά δικαστήρια έχουν επίσης δικαιοδοσία, για 
τα εγκλήματα του νόμου αυτού, που τελέστηκαν στα 
εσωτερικά ύδατα τρίτης χώρας, στα οποία περιλαμβά¬ 
νονται και οι λιμένες, εκτός αν πρόκειται για πλοία με 
ξένη σημαία, οπότε περιλαμβάνονται μόνο οι ελληνικοί 
λιμένες, στους οποίους τα πλοία αυτά καταπλέουν, κα¬ 
θώς και στα χωρικά ύδατα τρίτης χώρας. 

Άρθρο 10 

Προσαρτάται και αποτελεί αναπόσπαστο μέρος του 
παρόντος νόμου το Παράρτημα που ακολουθεί. 

Άρθρο 11 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

ΠΑΡΑΡΤΗΜΑ 

Σύνοψη, η οποία χρησιμοποιείται ως πλαίσιο αναφο¬ 
ράς, των κανόνων της ΜαιροΙ 73/78 περί απορρίψεων 
πετρελαίου και επιβλαβών υγρών ουσιών, κατά το άρθρο 
2 παράγραφος 2. 

Μέρος I: Πετρέλαιο (ΜαφοΙ 73/78, Παράρτημα I) 

Για την εφαρμογή του Παραρτήματος I της ΜαφοΙ 
73/78, ως «πετρέλαιο» νοείται το πετρέλαιο σε κάθε 
μορφή, συμπεριλαμβανομένου του αργού πετρελαίου, 
του καυσίμου πετρελαίου, της ιλύος, των αποβλήτων πε¬ 
τρελαίου και των προϊόντων διύλισης πετρελαίου (εκτός 
των πετροχημικών τα οποία υπάγονται στις διατάξεις 
του Παραρτήματος II της σύμβασης ΜαιροΙ 73/78) και ως 
«πετρελαιοειδές μείγμα» νοείται το μείγμα με περιεκτι¬ 
κότητα πετρελαίου σε οποιαδήποτε αναλογία. 

Αποσπάσματα των συναφών διατάξεων του Παραρ¬ 
τήματος I της ΜαιροΙ 73/78: 

Κανονισμός 9:Έλεγχος της απόρριψης πετρελαίου 
1. Με την επιφύλαξη των διατάξεων των κανονισμών 10 
και 11 του παρόντος Παραρτήματος και της παραγρά¬ 
φου 2 του παρόντος κανονισμού, απαγορεύεται οποια¬ 
δήποτε απόρριψη στη θάλασσα πετρελαίου ή μειγμάτων 
πετρελαίου από τα πλοία, στα οποία εφαρμόζεται το 
παρόν Παράρτημα, εκτός εάν πληρούνται οι ακόλουθες 
προϋποθέσεις: 

α) Γ ια πετρελαιοφόρο, εκτός από την περίπτωση που 
προβλέπεται από το στοιχείο β' της παρούσας παρα¬ 
γράφου, εφόσον: 

ί) το δεξαμενόπλοιο δεν βρίσκεται εντός ειδικής πε¬ 
ριοχής, 

ϋ) το δεξαμενόπλοιο απέχει περισσότερο από 50 ναυ¬ 
τικά μιλιά από την πλησιέστερη ακτή, 
ιϋ) το δεξαμενόπλοιο ταξιδεύει σε πορεία, 
ίν) ο στιγμιαίος ρυθμός απόρριψης πετρελαίου δεν 
υπερβαίνει τα 30 λίτρα ανά ναυτικό μίλι, 
ν) η ολική ποσότητα πετρελαίου που απορρίφθηκε 
στη θάλασσα δεν υπερβαίνει για τα υπάρχοντα δεξα¬ 
μενόπλοια το 1/15000 της συνολικής ποσότητας του 
συγκεκριμένου φορτίου, μέρος του οποίου αποτελούσε 
το κατάλοιπο, και για τα νέα δεξαμενόπλοια το 1/30000 
της συνολικής ποσότητας του συγκεκριμένου φορτίου, 
μέρος του οποίου αποτελούσε το κατάλοιπο και 

νί) το δεξαμενόπλοιο έχει εν λειτουργία σύστημα αυ¬ 
τόματης παρακολούθησης και ελέγχου των απορρίψε¬ 
ων πετρελαίου και δεξαμενή ακαθάρτων καταλοίπων, 
όπως απαιτείται από τον κανονισμό 15 του παρόντος 
Παραρτήματος. 

β) Από πλοίο μη πετρελαιοφόρο, ολικής χωρητικό¬ 
τητας 400 κόρων και άνω, και από τους υδροσυλλέ- 
κτες του χώρου του μηχανοστασίου, εξαιρουμένων 
των υδροσυλλεκτών του αντλιοστασίου φορτίου για 
τα πετρελαιοφόρα, εκτός εάν υπάρχει ανάμειξη με υπο¬ 
λείμματα φορτίου πετρελαίου, εφόσον: 
ί) το πλοίο δεν βρίσκεται εντός ειδικής περιοχής, 
ϋ) το πλοίο ταξιδεύει σε πορεία, 
ίϋ) η περιεκτικότητα σε πετρέλαιο της εκροής χωρίς αραί- 
ωση δεν υπερβαίνει τα 15 μέρη ανά εκατομμύριο και 
ίν) το πλοίο διαθέτει σε λειτουργία (εξοπλισμό παρα¬ 
κολούθησης, ελέγχου και φίλτρου), όπως απαιτείται από 
τον κανονισμό 16 του παρόντος Παραρτήματος. 

2. Όταν πρόκειται για πλοίο μη πετρελαιοφόρο, ολικής 
χωρητικότητας κάτω των 400 κόρων που ευρίσκεται έξω 
από την ειδική περιοχή, η αρμόδια αρχή (του κράτους 
της σημαίας) μεριμνά ώστε να είναι εξοπλισμένο, όσον 
είναι πρακτικώς δυνατό και εύλογο, με εγκαταστάσεις 
αποθήκευσης των υπολειμμάτων πετρελαίου στο πλοίο 
και εκφόρτωσής τους σε εγκαταστάσεις υποδοχής ή 
απόρριψής τους στην θάλασσα κατά τις επιταγές της 
παραγράφου 1 στοιχείο β' του παρόντος κανονισμού. 

3. [....]. 

4. Οι διατάξεις της παραγράφου 1 του παρόντος κα¬ 
νονισμού δεν εφαρμόζονται στις απορρίψεις καθαρού 
ή διαχωρισμένου έρματος, ή μη κατεργασμένων πετρε¬ 
λαιοειδών μειγμάτων τα οποία χωρίς αραίωση έχουν 
περιεκτικότητα σε πετρέλαιο μη υπερβαίνουσα τα 15 
μέρη ανά εκατομμύριο, δεν προέρχονται από τους υδρο- 
συλλέκτες του αντλιοστασίου φορτίου και δεν είναι 
αναμεμειγμένα με υπολείμματα φορτίου πετρελαίου. 

5. Καμμία απόρριψη στη θάλασσα δεν περιέχει χημικά 
ή άλλες ουσίες σε ποσότητες ή συγκεντρώσεις επι¬ 
βλαβείς για το θαλάσσιο περιβάλλον ή χημικά ή άλλες 
ουσίες που χρησιμοποιούνται για την καταστρατήγηση 
των όρων απόρριψης που καθορίζονται από τον παρό¬ 
ντα κανονισμό. 

6. Τα κατάλοιπα πετρελαίου τα οποία δεν επιτρέπεται 
να απορριφθούν στη θάλασσα σύμφωνα με τις παρα¬ 
γράφους 1, 2 και 4 του παρόντος κανονισμού παραμέ¬ 
νουν στο πλοίο ή εκφορτώνονται σε εγκαταστάσεις 
υποδοχής. 

7. [....]. 

Κανονισμός 10: Μέθοδοι για την πρόληψη ρύπανσης 
από πλοία που ταξιδεύουν σε ειδικές περιοχές 

1. Για τους σκοπούς του παρόντος Παραρτήματος, 
ειδικές περιοχές είναι η Μεσόγειος Θάλασσα, η Βαλτική 
Θάλασσα, ο Εύξεινος Πόντος, η Ερυθρά Θάλασσα, η πε¬ 
ριοχή των «Κόλπων», ο Κόλπος του Αάοπ, η περιοχή της 
Ανταρκτικής και τα ύδατα της βορειοδυτικής ευρώπης, 
(όπως καθορίζονται και διευκρινίζονται περαιτέρω). 

2. Με την επιφύλαξη των διατάξεων του κανονισμού 
11 του παρόντος Παραρτήματος: 

α) Απαγορεύεται κάθε απόρριψη στην θάλασσα πε¬ 
τρελαίου ή πετρελαιοειδούς μείγματος από οποιοδήπο- 
τε πετρελαιοφόρο και οποιοδήποτε μη πετρελαιοφόρο 
πλοίο ολικής χωρητικότητας άνω των 400 κόρων, όταν 
βρίσκεται σε ειδική περιοχή. [...]■ 


β) [...] Απαγορεύεται κάθε απόρριψη στη θάλασσα πε¬ 
τρελαίου ή πετρελαιοειδούς μείγματος από πλοίο μη 
πετρελαιοφόρο, ολικής χωρητικότητας κάτω των 400 
κόρων, όταν αυτό βρίσκεται εντός ειδικής περιοχής, 
εκτός εάν το περιεχόμενο πετρελαίου της εκροής χωρίς 
αραίωση δεν υπερβαίνει τα 15 μέρη ανά εκατομμύριο. 

3. α) Οι διατάξεις της παραγράφου 2 του παρόντος 
κανονισμού δεν ισχύουν για τις απορρίψεις καθαρού ή 
διαχωρισμένου έρματος, 

β) οι διατάξεις της παραγράφου 2 στοιχείο α', του 
παρόντος κανονισμού δεν εφαρμόζονται στην απόρριψη 
κατεργασμένων υδάτων υδροσυλλεκτών από χώρους 
μηχανοστασίου, εφόσον πληρούνται όλες οι κατωτέρω 
προϋποθέσεις: 

ί) τα ύδατα υδροσυλλεκτών δεν προέρχονται από 
υδροσυλλέκτες του αντλιοστασίου φορτίου, 
ϋ) τα ύδατα υδροσυλλεκτών δεν έχουν αναμειχθεί με 
κατάλοιπα φορτίου πετρελαίου, 
ίϋ) το πλοίο ταξιδεύει σε πορεία, 
ίν) το περιεχόμενο πετρελαίου της εκροής χωρίς αραί¬ 
ωση δεν υπερβαίνει τα 15 μέρη ανά εκατομμύριο, 
ν) το πλοίο διαθέτει σε λειτουργία εξοπλισμό φίλτρου 
πετρελαίου σύμφωνου προς τον κανονισμό 16 παράγρα¬ 
φος 5 του παρόντος Παραρτήματος και 
νί) το σύστημα φίλτρου πετρελαίου διαθέτει διάταξη 
που αυτομάτως διακόπτει την απόρριψη όταν το πε¬ 
ριεχόμενο πετρελαίου της εκροής υπερβεί τα 15 μέρη 
ανά εκατομμύριο. 

4. α) Καμία απόρριψη στη θάλασσα δεν περιέχει χη¬ 
μικά ή άλλες ουσίες σε ποσότητες ή συγκεντρώσεις 
επικίνδυνες για το θαλάσσιο περιβάλλον ή χημικά ή 
άλλες ενώσεις που χρησιμοποιούνται για την καταστρα¬ 
τήγηση των διατάξεων απόρριψης που καθορίζονται με 
τον παρόντα κανονισμό, 

β) τα κατάλοιπα πετρελαίου τα οποία δεν επιτρέπεται 
να απορριφθούν στη θάλασσα σύμφωνα με τις παραγρά¬ 
φους 2 ή 3 του παρόντος κανονισμού παραμένουν στο 
πλοίο ή εκφορτώνονται σε εγκαταστάσεις υποδοχής. 

5. Οι διατάξεις του παρόντος κανονισμού δεν απαγο¬ 
ρεύουν σε πλοίο, μέρος μόνο της διαδρομής του οποίου 
ευρίσκεται σε ειδική περιοχή, να προβαίνει σε απόρριψη 
εκτός της ειδικής περιοχής σύμφωνα με τον κανονισμό 
9 του παρόντος Παραρτήματος. 

6 . [...]. 

7. [...]. 

8 . [...]. 

Κανονισμός 11: Εξαιρέσεις 

Οι κανονισμοί 9 και 10 του παρόντος Παραρτήματος 
δεν εφαρμόζονται: 

α) στην απόρριψη στη θάλασσα πετρελαίου ή πε- 
τρελαιοειδούς μείγματος αναγκαίου για την ασφάλεια 
του πλοίου ή για την διάσωση ανθρώπινων ζωών στη 
θάλασσα, ή 

β) στην απόρριψη στη θάλασσα πετρελαίου ή πε- 
τρελαιοειδούς μείγματος που προήλθε από βλάβη που 
προξενήθηκε σε πλοίο ή στον εξοπλισμό του: 

ί) εφόσον, μετά την επέλευση της βλάβης ή την ανα¬ 
κάλυψη της απόρριψης, ληφθούν όλες οι εύλογες προ¬ 
φυλάξεις, προκειμένου να προληφθεί ή να μειωθεί στο 
ελάχιστο η απόρριψη και 

ϋ) εκτός αν ο πλοιοκτήτης ή ο πλοίαρχος ενήργησαν 
είτε με πρόθεση να προξενήσουν βλάβη είτε από απερι¬ 
σκεψία και εν επιγνώσει της πιθανότητας να προκληθεί 
βλάβη, ή 

γ) στην απόρριψη στη θάλασσα ουσιών που περιέχουν 
πετρέλαιο, οι οποίες έχουν εγκριθεί από την αρμόδια Αρχή 
(του κράτους της σημαίας), όταν οι ουσίες αυτές χρησι¬ 
μοποιούνται για την καταπολέμηση ειδικών περιστατικών 
ρύπανσης με σκοπό τη μείωση στο ελάχιστο των ζημιών 
από τη ρύπανση. Οποιαδήποτε τέτοια απόρριψη υπόκειται 
στην έγκριση της κυβέρνησης, στη δικαιοδοσία της οποίας 
προβλέπεται να πραγματοποιηθεί η απόρριψη. 

Μέρος II: Επιβλαβείς υγρές ουσίες (ΜαιροΙ 73/78, Πα¬ 
ράρτημα II) 

Αποσπάσματα από τις σχετικές διατάξεις του Παραρ¬ 
τήματος II της ΜαΓροΙ 73/78: 

Κανονισμός 3: Κατηγορίες και κατάλογος επιβλαβών 
υγρών ουσιών 

1. Για την εφαρμογή των κανονισμών του παρόντος 
Παραρτήματος, οι επιβλαβείς υγρές ουσίες κατατάσ¬ 
σονται σε τέσσερις κατηγορίες ως εξής: 

α) Κατηγορία Α: Επιβλαβείς υγρές ουσίες οι οποίες, 
εάν απορριφθούν στη θάλασσα από λειτουργίες καθα¬ 
ρισμού δεξαμενών ή αφερματισμού, θα δημιουργήσουν 
σοβαρό κίνδυνο είτε για τους θαλάσσιους πόρους είτε 
για την ανθρώπινη υγεία ή θα προκαλέσουν σοβαρή 
βλάβη στις ψυχαγωγικές ή άλλες θεμιτές χρήσεις της 
θάλασσας και ως εκ τούτου δικαιολογούν την εφαρμογή 
αυστηρών μέτρων κατά της ρύπανσης. 

β) Κατηγορία Β: Επιβλαβείς υγρές ουσίες οι οποίες, 
εάν απορριφθούν στη θάλασσα από λειτουργίες καθα¬ 
ρισμού δεξαμενών ή αφερματισμού, θα δημιουργήσουν 
κίνδυνο είτε για τους θαλάσσιους πόρους είτε για την 
ανθρώπινη υγεία ή θα προκαλέσουν βλάβη σε ψυχαγω¬ 
γικές ή άλλες θεμιτές χρήσεις της θάλασσας και ως 
εκ τούτου δικαιολογούν την εφαρμογή ειδικών μέτρων 
κατά της ρύπανσης. 

γ) Κατηγορία Γ: Επιβλαβείς υγρές ουσίες οι οποίες, 
εάν απορριφθούν στη θάλασσα από λειτουργίες καθα¬ 
ρισμού δεξαμενών ή αφερματισμού, θα δημιουργήσουν 
χαμηλό κίνδυνο είτε για τους θαλάσσιους πόρους είτε 
για την ανθρώπινη υγεία ή θα προκαλέσουν μικρή βλάβη 
σε ψυχαγωγικές ή άλλες θεμιτές χρήσεις της θάλασσας 
και ως εκ τούτου επιβάλλουν την εφαρμογή ειδικών 
όρων όσον αφορά τις λειτουργίες αυτές. 

δ) Κατηγορία Δ: Επιβλαβείς υγρές ουσίες οι οποίες, 
εάν απορριφθούν στη θάλασσα από λειτουργίες καθα¬ 
ρισμού δεξαμενών ή αφερματισμού, θα δημιουργήσουν 
εμφανή κίνδυνο είτε για τους θαλάσσιους πόρους είτε 
για την ανθρώπινη υγεία ή θα προκαλέσουν ελάχιστη 
βλάβη σε ψυχαγωγικές ή άλλες θεμιτές χρήσεις της θά¬ 
λασσας και ως εκ τούτου επιβάλλουν σχετική προσοχή 
κατά την εκτέλεση των εργασιών αυτών. 

2 . [....]. 

3. [....]. 

4. [....]. 

(Περαιτέρω κατευθυντήριες γραμμές για την κατάτα¬ 
ξη των ουσιών, συμπεριλαμβανομένου ενός καταλόγου 
ενώσεων ταξινομημένων σε κατηγορίες, υπάρχουν στον 
κανονισμό 3 παράγραφοι 2 έως 4 και τον κανονισμό 4 
και στα προσαρτήματα του Παραρτήματος II της ΜαΓροΙ 
73/78). 

Κανονισμός 5: Απόρριψη επιβλαβών υγρών ουσιών 

Ουσίες των κατηγοριών Α', Β' και Γ' εκτός των ειδι¬ 
κών περιοχών και ουσίες της κατηγορίας Δ' σε όλες 
τις περιοχές. 


Με την επιφύλαξη των διατάξεων του [...] κανονισμού 
6 του παρόντος Παραρτήματος: 

1. Απαγορεύεται η απόρριψη στη θάλασσα ουσιών 
της κατηγορίας Α', όπως ορίζονται με τον κανονισμό 
3 παράγραφος 1 στοιχείο α', του παρόντος Παραρτή¬ 
ματος ή εκείνων που έχουν προσωρινά εκτιμηθεί ως 
τέτοιες ή υδάτινου έρματος, αποπλυμάτων δεξαμενών ή 
άλλων καταλοίπων ή μειγμάτων που περιέχουν τέτοιες 
ουσίες. Εάν οι δεξαμενές που περιέχουν τέτοιες ουσίες 
ή μείγματα πρόκειται να καθαρισθούν, τα κατάλοιπα εκ¬ 
φορτώνονται σε εγκατάσταση υποδοχής μέχρις ότου η 
συγκέντρωση της ουσίας στα αποπλύματα που εκρέουν 
σε μια τέτοια εγκατάσταση καταστεί ίση ή χαμηλότερη 
του 0,1% κατά βάρος και μέχρις ότου αδειάσει η δεξα¬ 
μενή, με εξαίρεση τον κίτρινο ή λευκό φώσφορο, για 
τον οποίο η συγκέντρωση του καταλοίπου πρέπει να 
είναι 0,01% κατά βάρος. Κάθε ποσότητα ύδατος που 
θα προστεθεί κατόπιν στη δεξαμενή μπορεί να απορ- 
ριφθεί στη θάλασσα εφόσον πληρούνται οι ακόλουθες 
προϋποθέσεις: 

α) το πλοίο ταξιδεύει σε πορεία με ταχύτητα τουλά¬ 
χιστον 7 κόμβων στην περίπτωση των αυτοκινούμενων 
πλοίων ή τουλάχιστον 4 κόμβων στην περίπτωση των 
μη αυτοκινούμενων πλοίων, 

β) η απόρριψη γίνεται κάτω από την ίσαλο γραμμή, 
λαμβανομένης υπόψη της θέσεως των εισόδων εισα¬ 
γωγών θάλασσας και 

γ) η απόρριψη γίνεται σε απόσταση τουλάχιστον 12 
ναυτικών μιλίων από την πλησιέστερη ακτή και σε πε¬ 
ριοχή με βάθος όχι μικρότερο των 25 μέτρων. 

2. Απαγορεύεται η απόρριψη στη θάλασσα ουσιών 
της κατηγορίας Β', όπως ορίζονται από τον κανονισμό 
3 παράγραφος 1 στοιχείο β', του παρόντος Παραρτή¬ 
ματος, ή εκείνων που έχουν προσωρινά εκτιμηθεί ως 
τέτοιες ή του υδάτινου έρματος ή των αποπλυμάτων 
της δεξαμενής ή άλλων καταλοίπων ή μειγμάτων που 
περιέχουν τέτοιες ουσίες, εκτός εάν πληρούνται όλες 
οι ακόλουθες προϋποθέσεις: 

α) το πλοίο ταξιδεύει σε πορεία με ταχύτητα τουλά¬ 
χιστον 7 κόμβων στην περίπτωση των αυτοκινούμενων 
πλοίων ή τουλάχιστον 4 κόμβων στην περίπτωση των 
μη αυτοκινούμενων πλοίων 

β) οι διαδικασίες και διατάξεις απόρριψης έχουν εγκρι- 
θεί από την αρμόδια αρχή [του κράτους της σημαίας]. Οι 
εν λόγω διαδικασίες και ρυθμίσεις πρέπει να βασίζονται 
σε πρότυπα του [ΔΝΟ] και να εξασφαλίζουν ότι η συγκέ¬ 
ντρωση και ο ρυθμός απόρριψης του αποβλήτου είναι 
τέτοιοι ώστε η συγκέντρωση της ουσίας στα απόνερα 
της έλικας του πλοίου να μην υπερβαίνει το 1 μέρος 
ανά εκατομμύριο 1 

γ) η μέγιστη ποσότητα του φορτίου που απερρίφθη 
από κάθε δεξαμενή και από τις σχετικές σωληνώσεις 
δεν υπερβαίνει τη μέγιστη ποσότητα που έχει εγκριθεί 
σύμφωνα με τις διαδικασίες του στοιχείου β' της πα¬ 
ρούσας παραγράφου και η οποία σε καμία περίπτωση 
δεν υπερβαίνει το 1ππ3 ή 1/3000 της χωρητικότητας της 
δεξαμενής σε πι3' 

δ) η απόρριψη γίνεται κάτω από την ίσαλο γραμμή, 
λαμβανομένης υπόψη της θέσεως των εισόδων εισα¬ 
γωγών θάλασσας και 

ε) η απόρριψη γίνεται σε απόσταση τουλάχιστον 12 
ναυτικών μιλίων από την πλησιέστερη ακτή και σε πε¬ 
ριοχή με βάθος όχι μικρότερο των 25 μέτρων. 

3. Απαγορεύεται η απόρριψη στη θάλασσα ουσιών της 
κατηγορίας Γ, όπως ορίζονται με τον κανονισμό 3 παράγρα¬ 
φος 1 στοιχείο γ', του παρόντος παραρτήματος ή εκείνων 
που έχουν προσωρινά εκτιμηθεί ως τέτοιες ή του υδάτινου 
έρματος ή των αποπλυμάτων της δεξαμενής ή άλλων κα¬ 
ταλοίπων ή μειγμάτων που περιέχουν τέτοιες ουσίες, εκτός 
εάν πληρούνται όλες οι ακόλουθες προϋποθέσεις: 

α) το πλοίο ταξιδεύει σε πορεία με ταχύτητα τουλά¬ 
χιστον 7 κόμβων στην περίπτωση των αυτοκινούμενων 
πλοίων ή τουλάχιστον 4 κόμβων στην περίπτωση των 
μη αυτοκινούμενων πλοίων 

β) οι διαδικασίες και διατάξεις απόρριψης έχουν εγκρι- 
θεί από την αρμόδια αρχή [του κράτους της σημαίας]. Οι 
εν λόγω διαδικασίες και διατάξεις πρέπει να βασίζονται 
σε πρότυπα του [ΔΝΟ] και να εξασφαλίζουν ότι η συγκέ¬ 
ντρωση και ο ρυθμός απόρριψης του αποβλήτου είναι 
τέτοιοι ώστε η συγκέντρωση της ουσίας στα απόνερα 
της έλικος του πλοίου να μην υπερβαίνει τα 10 μέρη 
ανά εκατομμύριο· 

γ) η μέγιστη ποσότητα του φορτίου που απορρίφθηκε 
από κάθε δεξαμενή και από τις σχετικές σωληνώσεις 
δεν υπερβαίνει τη μέγιστη ποσότητα που έχει εγκριθεί 
σύμφωνα με τις διαδικασίες του στοιχείου β' της πα¬ 
ρούσας παραγράφου, και η οποία σε καμία περίπτωση 
δεν υπερβαίνει τα 3πι3 ή 1/1000 της χωρητικότητας της 
δεξαμενής σε ιτι3' 

δ) η απόρριψη γίνεται κάτω από την ίσαλο γραμμή, 
λαμβανομένης υπόψη της θέσεως των εισόδων εισα¬ 
γωγών θάλασσας και 

ε) η απόρριψη γίνεται σε απόσταση τουλάχιστον 12 
ναυτικών μιλιών από την πλησιέστερη ακτή και σε πε¬ 
ριοχή με βάθος όχι μικρότερο των 25 μέτρων. 

4. Απαγορεύεται η απόρριψη στη θάλασσα ουσιών 
της κατηγορίας Δ', όπως ορίζονται με τον κανονισμό 
3 παράγραφος 1 στοιχείο δ' του παρόντος παραρτή¬ 
ματος ή εκείνων που έχουν προσωρινά εκτιμηθεί ως 
τέτοιες ή του υδάτινου έρματος ή των αποπλυμάτων 
της δεξαμενής ή άλλων καταλοίπων ή μειγμάτων που 
περιέχουν τέτοιες ουσίες, εκτός εάν πληρούνται όλες 
οι ακόλουθες προϋποθέσεις: 

α) το πλοίο ταξιδεύει σε πορεία με ταχύτητα τουλά¬ 
χιστον 7 κόμβων στην περίπτωση των αυτοκινούμενων 
πλοίων ή τουλάχιστον 4 κόμβων στην περίπτωση των 
μη αυτοκινούμενων πλοίων 

β) τα μείγματα αυτά έχουν συγκέντρωση όχι μεγαλύτερη 
από ένα μέρος της ουσίας σε δέκα μέρη ύδατος και 

γ) η απόρριψη γίνεται σε απόσταση τουλάχιστον 12 
ναυτικών μιλιών από την πλησιέστερη ακτή. 

5. Είναι δυνατόν να χρησιμοποιούνται διαδικασίες εξα- 
ερισμού, εγκεκριμένες από την αρμόδια αρχή του κρά¬ 
τους της σημαίας για την απομάκρυνση των καταλοί¬ 
πων φορτίου από δεξαμενή. Οι διαδικασίες αυτές πρέπει 
να βασίζονται σε πρότυπα του [ΔΝΟ]. Κάθε ποσότητα 
ύδατος που στη συνέχεια εισάγεται στη δεξαμενή θε¬ 
ωρείται καθαρή και δεν υπάγεται στις διατάξεις των 
παραγράφων 1, 2, 3 ή 4 του παρόντος κανονισμού. 

6. Απαγορεύεται η απόρριψη στη θάλασσα ουσιών οι 
οποίες δεν έχουν υπαχθεί σε κάποια κατηγορία, δεν 
έχουν προσωρινά ταξινομηθεί ή εκτιμηθεί σύμφωνα με 
την παράγραφο 1 του κανονισμού 4 του παρόντος Πα¬ 
ραρτήματος, ή του υδάτινου έρματος, των αποπλυμά¬ 
των δεξαμενών ή άλλων καταλοίπων ή μειγμάτων που 
περιέχουν τέτοιες ουσίες. 


Ουσίες των κατηγοριών Α', Β' και Γ' εντός των ειδικών 
περιοχών, όπως ορίζονται από τον κανονισμό 1 του Πα¬ 
ραρτήματος II της ΜαφοΙ 73/78, συμπεριλαμβανομένης 
της Βαλτικής Θάλασσας. 

Με την επιφύλαξη των διατάξεων [...] του κανονισμού 
6 του παρόντος Παραρτήματος, 

7. Απαγορεύεται η απόρριψη στη θάλασσα ουσιών της 
κατηγορίας Α', όπως ορίζονται με τον κανονισμό 3 πα¬ 
ράγραφος 1 στοιχείο α' του παρόντος Παραρτήματος, 
ή εκείνων που έχουν προσωρινά εκτιμηθεί ως τέτοιες, 
ή υδάτινου έρματος, αποπλυμάτων δεξαμενών ή άλλων 
καταλοίπων ή μειγμάτων που περιέχουν τέτοιου είδους 
ουσίες. Εάν οι δεξαμενές που περιέχουν τέτοιες ουσίες 
ή μείγματα πρόκειται να καθαρισθούν, τα προκύπτοντα 
κατάλοιπα εκφορτώνονται σε εγκατάσταση υποδοχής 
την οποία παρέχουν, σύμφωνα με τον κανονισμό 7 του 
παρόντος Παραρτήματος, τα κράτη που γειτνιάζουν με 
την ειδική περιοχή, μέχρις ότου η συγκέντρωση της ου¬ 
σίας στα απόβλητα που εκχέονται στην εν λόγω εγκατά¬ 
σταση καταστεί ίση ή μικρότερη του 0,05% κατά βάρος 
και μέχρις ότου αδειάσει η δεξαμενή, με εξαίρεση τον 
κίτρινο ή λευκό φώσφορο, για τον οποίο η συγκέντρωση 
του καταλοίπου πρέπει να είναι 0,005% κατά βάρος. Κάθε 
ποσότητα ύδατος που στη συνέχεια θα προστεθεί στη 
δεξαμενή μπορεί να απορρίπτεται στη θάλασσα εφόσον 
πληρούνται όλες οι ακόλουθες προϋποθέσεις: 

α) το πλοίο ταξιδεύει σε πορεία με ταχύτητα τουλά¬ 
χιστον 7 κόμβων στην περίπτωση των αυτοκινούμενων 
πλοίων ή τουλάχιστον 4 κόμβων στην περίπτωση των 
μη αυτοκινούμενων πλοίων 
β) η απόρριψη γίνεται κάτω από την ίσαλο γραμμή, 
λαμβανομένης υπόψη της θέσεως των εισόδων εισα¬ 
γωγών της θαλάσσης και 

γ) η απόρριψη γίνεται σε απόσταση τουλάχιστον 12 
ναυτικών μιλίων από την πλησιέστερη ακτή και σε πε¬ 
ριοχή με βάθος όχι μικρότερο των 25 μέτρων. 

8. Απαγορεύεται η απόρριψη στη θάλασσα ουσιών 
της κατηγορίας Β', όπως ορίζονται με τον κανονισμό 
3 παράγραφος 1 στοιχείο β', του παρόντος Παραρτή¬ 
ματος ή εκείνων που έχουν προσωρινά εκτιμηθεί ως 
τέτοιες, ή του υδάτινου έρματος ή των αποπλυμάτων 
της δεξαμενής, ή άλλων καταλοίπων ή μειγμάτων που 
περιέχουν τέτοιες ουσίες, εκτός εάν πληρούνται όλες 
οι ακόλουθες προϋποθέσεις: 

α) η δεξαμενή έχει προπλυθεί σύμφωνα με τη διαδι¬ 
κασία που έχει εγκρίνει η αρμόδια αρχή του [κράτους 
της σημαίας] και με βάση τα πρότυπα του [ΔΝΟ], τα δε 
κατάλοιπα καθαρισμού της δεξαμενής που προέκυψαν 
έχουν εκφορτωθεί σε εγκατάσταση υποδοχής· 
β) το πλοίο ταξιδεύει σε πορεία με ταχύτητα τουλά¬ 
χιστον 7 κόμβων στην περίπτωση των αυτοκινούμενων 
πλοίων ή τουλάχιστον 4 κόμβων στην περίπτωση των 
μη αυτοκινούμενων πλοίων 
γ) οι διαδικασίες και διατάξεις απόρριψης και πλύσης 
έχουν εγκριθεί από την αρμόδια αρχή [του κράτους 
της σημασίας]. Οι εν λόγω διαδικασίες και διατάξεις 
βασίζονται σε πρότυπα του [ΔΝΟ] και εξασφαλίζουν 
ότι η συγκέντρωση της ουσίας και ο ρυθμός απόρριψης 
των αποβλήτων είναι τέτοιοι ώστε η συγκέντρωση της 
ουσίας στα απόνερα της έλικος του πλοίου να μην 
υπερβαίνει το 1 μέρος ανά εκατομμύριο· 
δ) η απόρριψη γίνεται κάτω από την ίσαλο γραμμή, 
λαμβανομένης υπόψη της θέσεως των εισόδων εισα¬ 
γωγών θάλασσας και 

ε) η απόρριψη γίνεται σε απόσταση τουλάχιστον 12 
ναυτικών μιλιών από την πλησιέστερη ακτή και σε πε¬ 
ριοχή με βάθος όχι μικρότερο των 25 μέτρων. 

9. Απαγορεύεται η απόρριψη στη θάλασσα ουσιών 
της κατηγορίας Γ', όπως ορίζονται με τον κανονισμό 
3 παράγραφος 1 στοιχείο γ', του παρόντος Παραρτή¬ 
ματος ή εκείνων που έχουν προσωρινά εκτιμηθεί ως 
τέτοιες ή του υδάτινου έρματος ή των αποπλυμάτων 
της δεξαμενής ή άλλων καταλοίπων ή μειγμάτων που 
περιέχουν τέτοιες ουσίες, εκτός εάν πληρούνται όλες 
οι ακόλουθες προϋποθέσεις: 

α) το πλοίο ταξιδεύει σε πορεία με ταχύτητα τουλά¬ 
χιστον 7 κόμβων στην περίπτωση των αυτοκινούμενων 
πλοίων ή τουλάχιστον 4 κόμβων στην περίπτωση των 
μη αυτοκινούμενων πλοίων 

β) οι διαδικασίες και διατάξεις απόρριψης έχουν εγκρι- 
θεί από την αρμόδια αρχή [του κράτους της σημαίας]. Οι 
εν λόγω διαδικασίες και ρυθμίσεις πρέπει να βασίζονται 
σε πρότυπα του [ΔΝΟ] και να εξασφαλίζουν ότι η συγκέ¬ 
ντρωση και ο ρυθμός απόρριψης του αποβλήτου είναι 
τέτοιοι ώστε η συγκέντρωση της ουσίας στα απόνερα 
της έλικας του πλοίου να μην υπερβαίνει το 1 μέρος 
ανά εκατομμύριο· 

γ) η μέγιστη ποσότητα φορτίου που απορρίφθηκε 
από κάθε δεξαμενή και από τις σχετικές σωληνώσεις 
δεν υπερβαίνει τη μέγιστη ποσότητα που έχει εγκριθεί 
σύμφωνα με τη διαδικασία του στοιχείου β' της πα¬ 
ρούσας παραγράφου, και η οποία ποσότητα σε καμία 
περίπτωση δεν πρέπει να υπερβαίνει το 1πι3 ή το 1/3000 
της χωρητικότητας της δεξαμενής σε πι3' 

δ) η απόρριψη γίνεται κάτω από την ίσαλο γραμμή, 
λαμβανομένης υπόψη της θέσεως των εισόδων εισα¬ 
γωγών θάλασσας και 

ε) η απόρριψη γίνεται σε απόσταση τουλάχιστον 12 
ναυτικών μιλιών από την πλησιέστερη ακτή και σε πε¬ 
ριοχή με βάθος όχι μικρότερο των 25 μέτρων. 

10. Επιτρέπεται η χρησιμοποίηση διαδικασιών εξαερι- 
σμού οι οποίες έχουν εγκριθεί από την αρμόδια αρχή 
[του κράτους της σημαίας] για την απομάκρυνση των 
καταλοίπων φορτίου από τις δεξαμενές. Οι διαδικασίες 
αυτές πρέπει να βασίζονται σε πρότυπα του [ΔΝΟ]. 
Κάθε ποσότητα ύδατος που στη συνέχεια θα προστε¬ 
θεί στη δεξαμενή θεωρείται καθαρή και δεν υπόκειται 
στις διατάξεις των παραγράφων 7, 8 ή 9 του παρόντος 
κανονισμού. 

11. Απαγορεύεται η απόρριψη στη θάλασσα ουσιών 
οι οποίες δεν έχουν υπαχθεί σε κάποια κατηγορία, δεν 
έχουν προσωρινά εκτιμηθεί ή καθοριστεί κατά τον κα¬ 
νονισμό 4 παράγραφος 1 του παρόντος Παραρτήματος, 
ή υδάτινου έρματος, αποπλυμάτων των δεξαμενών ή 
άλλων καταλοίπων ή μειγμάτων που περιέχουν τέτοιες 
ουσίες. 

12. Καμία από τις διατάξεις του παρόντος κανονισμού 
δεν απαγορεύει τη διατήρηση επί του πλοίου καταλοί¬ 
πων φορτίου της κατηγορίας Β' ή Γ' και την απόρριψη 
τέτοιου είδους καταλοίπων στη θάλασσα εκτός ειδικής 
περιοχής, σύμφωνα με τις παραγράφους 2 ή 3 του πα¬ 
ρόντος κανονισμού, αντιστοίχως. 


Κανονισμός 6: Εξαιρέσεις 

Ο κανονισμός 5 του παρόντος Παραρτήματος δεν 
εφαρμόζεται: 

α) στην απόρριψη στη θάλασσα επιβλαβών υγρών 
ουσιών ή μειγμάτων που περιέχουν ουσίες αναγκαίες 
για την ασφάλεια του πλοίου ή τη διάσωση ζωών στη 
θάλασσα, ή 

β) στην απόρριψη στη θάλασσα πετρελαίου ή πε- 
τρελαιοειδούς μείγματος που προήλθε από βλάβη που 
προκλήθηκε σε πλοίο ή στον εξοπλισμό του: 

ί) αρκεί, αφού συνέβη η βλάβη ή αφού ανακαλύφθηκε 
η απόρριψη, να ελήφθησαν όλες οι εύλογες προφυλά¬ 
ξεις ώστε η απόρριψη να προληφθεί ή να μειωθεί στο 
ελάχιστο και 

ϋ) εκτός αν ο πλοιοκτήτης ή ο πλοίαρχος ενήργησαν 
είτε με πρόθεση να προξενήσουν βλάβη είτε από αμέ¬ 
λεια και εν επιγνώσει της πιθανότητας να προκληθεί 
βλάβη ή 

γ) στην απόρριψη στη θάλασσα ουσιών που περιέχουν 
πετρέλαιο, οι οποίες έχουν εγκριθεί από την αρμόδια 
αρχή [του κράτους της σημαίας], όταν οι ουσίες αυτές 
χρησιμοποιούνται για την καταπολέμηση ειδικών πε¬ 
ριστατικών ρύπανσης με σκοπό τη μείωση στο ελάχι¬ 
στο της ζημίας από τη ρύπανση. Οποιαδήποτε τέτοια 
απόρριψη υπόκειται στην έγκριση της κυβέρνησης, στη 
δικαιοδοσία της οποίας προβλέπεται να πραγματοποι¬ 
ηθεί η απόρριψη. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 26 Ιανουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΑΝΑΠΤΥΞΗΣ, 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΕΥΑΓΓΕΛΟΣ ΒΕΝΙΖΕΛΟΣ ΜΙΧΑΗΛ ΧΡΥΣΟΧΟΪΔΗΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΔΙΚΑΙΟΣΥΝΗΣ ΔΙΑΦΑΝΕΙΑΣ 

ΚΑΙ ΚΛΙΜΑΤΙΚΗΣ ΑΛΛΑΓΉΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ ΜΙΛΤΙΑΔΗΣ ΠΑΠΑΪΩΑΝΝΟΥ 


ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 


Θεωρήθηκε καί τέθηκε η Μεγάλη Σφραγίδα του Κρά¬ 
τους. 

Αθήνα, 27 Ιανουάριου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-ιτιαΜ: ννβόπΐ33ίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

